'Padwoede-motoris' vra dat saak teruggetrek word | Maroela Media
Meekahefele Mosooa het aan landdros Denise Smith gesê hy is keelvol daarvoor dat die saak aanhoudend uitgestel word.
Mosooa het ook versoek dat die saak van moord teen hom, voorlopig teruggetrek word.
"Indien die saak teruggetrek word, sal dit die ongerief om hof toe te kom uit die weg ruim. Indien die saak teruggetrek word en die ondersoek voortgaan, en die staat dan bevind dat hulle 'n saak teen my het, dan weet hulle waar om my te vind," het hy gesê.
Mosooa sê hy is welbekend in die land en dat die staat weet wat sy adres is, bedoelende dat hy nie 'n vlugrisiko is nie.
Hy het versoek om die hof direk aan te spreek, aangesien sy regsverteenwoordiger glo siek is en nie die hofverrigtinge kon bywoon nie.
Landdros Smith het Mosoaa herinner dat hy tereg staan op 'n ernstige aanklag en dat dit lank kan vat om die saak te ondersoek. Smith het vroeër 'n beroep gedoen op die ondersoekers om hulle werk te doen. Die saak is tot 30 September uitgestel.
Mosooa het met 'n glimlag by die hof uitgestap sonder om na Pearce se naasbestaandes in die openbare galery te kyk.
Hy is vroeër op borgtog van R5 000 vrygelaat.
Masooa het in sy beëdigde verklaring gesê hy is getroud en het vier dogters. Die gesin woon in Centurion en besit 'n huis ter waarde van R2,2 miljoen. Masooa, die gesin se broodwinner, is 'n arbeidswetkonsultant. Hy beweer hy het uit selfverdediging opgetree.
Te lekker. Ons maak soos ons smaak in die land. Ek wonder of die regter nou bedreigd voel dat iets haar dalk aangedoen kan word indien sy nie die saak terugtrek nie. Die beskuldigde klink alte seker van homself.
ja lekker arogant, pleeg moord en voel nog trots daarop ook, gemors
"…sal dit die ongerief om hof toe te kom uit die weg ruim…" Jammer om van die ongerief te hoor wees die klag van moord teen jou. Wonder hoe die familie en vriende van die slagoffer voel?
Ek word so KWAAD.!!!! My Hel jy iemand dood gemaak jy moet in tronk sit Mnr…. Waar in jou lewe het jy so iets gesien. Saak moet vinnig afgehandel wees want hy wil aangaan met sy lewe.. My hel jy het iemand dood gemaak verstaan jy nie….!!! O ja Mnr besef nie.. Want hy is mos MNR DIE GROOT BAAS……